संवाद सहयोगी, नया गुरुग्राम: टाउन एंड कंट्री प्लानिंग की टास्क फोर्स बैठक में विभिन्न मुद्दों पर बड़ी कार्रवाई करने का निर्णय लिया गया। डीसी की अध्यक्षता में होने वाली बैठक में उपायुक्त ने इस माह ईडब्ल्यूएस (आर्थिक रूप से कमजोर वर्ग) प्लॉट में अवैध निर्मित फ्लोर पर सीलिंग, ईडब्ल्यूएस प्लॉट में भवन नियमों का उल्लंघन कर किए अवैध निर्माण पर घर का बिजली कनेक्शन काटने एवं सरस्वती कुंज में बिना नक्शे पास कराए निर्माणाधीन मकानों पर कार्रवाई करने के लिए इन्फोर्समेंट टीम को निर्देश जारी किए हैं।